
	Ændringsforslag til et udkast til retsakt

	Ændringsforslag fra Europa-Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Europa-Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Rådets afgørelse om indgåelse på Unionens vegne af ændringen af aftalen mellem Den Europæiske Union og Kongeriget Norge om administrativt samarbejde, bekæmpelse af svig og inddrivelse af fordringer på momsområdet
(COM(2023)0736 – C9‑0007/2024 – 2023/0419(NLE))
(Høring)
Europa-Parlamentet,
–	der henviser til forslag til Rådets afgørelse (COM(2023)0736),
–	der henviser til udkastet til ændring af aftalen mellem Den Europæiske Union og Kongeriget Norge om administrativt samarbejde, bekæmpelse af svig og inddrivelse af fordringer på momsområdet (COM(2023)0736),
–	der henviser til artikel 113 og artikel 218, stk. 6, andet afsnit, litra b), i traktaten om Den Europæiske Unions funktionsmåde, der danner grundlag for Rådets høring af Parlamentet (C9‑0007/2024),
–	der henviser til forretningsordenens artikel 82 og artikel 114, stk. 8,
–	der henviser til betænkning fra Økonomi- og Valutaudvalget (A9‑0000/2024),
1.	godkender indgåelsen af ændringen af aftalen;
2.	pålægger sin formand at sende Parlamentets holdning til Rådet og Kommissionen samt til medlemsstaternes og Kongeriget Norges regeringer og parlamenter.

Forslaget behandler ændringen af aftalen mellem EU og Norge om administrativt samarbejde, bekæmpelse af svig og inddrivelse af fordringer på momsområdet, som trådte i kraft i september 2018.
[bookmark: _GoBack]Aftalen giver EU-medlemsstaterne og Norge mulighed for at samarbejde på samme måde, som medlemsstaterne gør for at bekæmpe momssvig og yde hinanden bistand med at inddrive fordringer på momsområdet. Siden 2018 er der imidlertid blevet indført flere ændringer i samarbejdet på momsområdet mellem EU's medlemsstater og nye værktøjer til administrativt samarbejde:
	forbedring af Eurofiscnetværket gennem styrket forvaltning (fælles behandling og analyse af data)
	indførelse af muligheder for administrative undersøgelser, der skal gennemføres i fællesskab (fælles revisioner)
	samarbejde med andre retshåndhævende EU-organer (Europol, OLAF)
	deling af vigtige oplysninger om import og køretøjer
	indførelse af nye værktøjer til administrativt samarbejde ved at tillade andre midler til udveksling af oplysninger end standardformularerne
	ajourføring af den retlige henvisning til de nye generelle databeskyttelsesregler i EU samt præcisering af, at Det Blandede Udvalg EU-Norge ikke har kompetence til at behandle generelle tvister om datebeskyttelse.
Hvis de ovennævnte ændringer medtages i aftalen, vil det give mulighed for bedre samarbejde og styrke bekæmpelsen af momssvig og dermed skabe merværdi for både EU's medlemsstater og Norge. Dette vil også tilpasse samarbejdet mellem Norge og medlemsstaterne til den samme struktur, som på nuværende tidspunkt anvendes i samarbejdet mellem EU-medlemsstaterne.
I henhold til artikel 218, stk. 6, i TEUF kan Rådet først vedtage afgørelsen om indgåelse af aftalen, når Europa-Parlamentet har afgivet udtalelse.
Ordføreren glæder sig over indgåelsen af ændringen af denne bilaterale aftale mellem EU og Norge og er enig med Kommissionen i, at ændringen af denne aftale skaber en solid retlig ramme for et stærkt samarbejde mellem Norge og medlemsstaterne.

